section_heading: Utakmica na otvorenom
paragraph_text: U sezoni 2009./10. odigrana je i u EBEL-u utakmica na otvorenom. Na stadionu u Klagenfurtu snage su odmjerili KAC i Villacher SV. Na stadionu se natiskalo nešto više od 30 tisuća gledatelja, a pobjedu od 3:1 na kraju su odnijeli gosti iz Villacha. Medveščak je druga momčad iz lige koja je organizirala susrete na otvorenom. Medvjedi su zbog teniskog turnira Zagreb Indoors bili primorani iseliti iz Doma sportova, te su odigrali dvije utakmice na otvorenom pod nazivom Šalata Winter Classic 2010.